Boxer (šarvuotoji kovinė mašina)
Boxer – bendros Vokietijos ir Nyderlandų kompanijos „ARTEC GmbH“ gaminama šarvuota kovinė mašina. Pradžioje prie „Boxer“ projekto dirbo Vokietijos, JK ir Prancūzijos įmonės, tačiau vėliau pastarosios dvi iš jo pasitraukė. 2002 m. pirmieji „Boxer“ prototipai buvo pristatyti Vokietijos karinėms pajėgoms. 2003 m. spalį pirmuosius prototipus gavo ir Nyderlandų kariai. Pirmosios standartinės mašinos buvo pradėtos naudoti nuo 2008 m. Vokietijos kariai pirmuosius „Boxer“ šarvuočius gavo 2009 m.